বাংলা ও ইংরেজি ভাষায় তাঁর প্রণীত ও প্রকাশিত গ্রন্থের সংখ্যা অনেক। বাংলা ভাষায় প্রকাশিত গ্রন্থের মধ্যে নিউজিল্যান্ডের পত্র, ক্যারোলিন প্র্যাটের আই লার্ন ফ্রম চিলড্রেন গ্রন্থের বঙ্গানুবাদ, যে দেশ মনে পড়ে এবং হেলেন কেলারের মাই টিচার গ্রন্থের বঙ্গানুবাদ অন্যতম। তিনি সৈয়দ ওয়ালীউল্লাহর তরঙ্গভঙ্গ (১৯৬৪) নাটকের The Breakers শিরোনামে ইংরেজি অনুবাদ করেছেন। তাঁর প্রণীত ইংরেজি গ্রন্থের মধ্যে English Loanwords in Bengali; Bengali Baby Talk (with Charles A. Ferguson); The Sociolinguistic Variable(s) in Bengali : A sound change in progress; Diglossia in Bangla : A Study of shifts in the Verbal Repertoire of the education classes in Dhaka, Bangladesh; Bengali Language Movement and Creation of Bangladesh (Co-author with Dr. Anwar Dil, 2011); Two Traditions of the Bengali Language (Cambridge, 1991); Bengali Nursery Rhymes (2010) অন্যতম। অধিকন্তু শিক্ষানুরাগী অধ্যাপিকা ড. আফিয়া দিল তাঁর শিক্ষক পিতার এলাকায় শিক্ষা প্রতিষ্ঠান-প্রতিষ্ঠা, উন্নয়ন ও ব্যবস্থাপনার কাজেও সময়ে সময়ে উৎসাহ নিয়ে অবদান রেখে চলেছেন।